Waar is die see? – Toortsie, Kameel en Bokbaaivygie se blog
Junie 22, 2016 ~ Kameel
Scrapydo se Toeka-tokkel: Die See
“En die see het nie meer bestaan nie.” Die eerste keer toe ek hierdie woorde in die bybel gelees het, het dit my tussen die oë getref. Ek was verslae; ‘n nuwe hemel en ‘n nuwe aarde maar sonder ‘n see!!! Ek kon myself nie ‘n wêreld sonder ‘n see indink nie. Om nooit weer die geruis van die see te hoor nie; om nooit weer te sien hoe branders op die rotse breek nie; om nooit weer langs die see te stap of in hom te swem nie!!!
En toe lees ek verder en my verslaentheid neem toe. Die nuwe stad se muur is met opaal gebou en die stad self met suiwer goud wat soos ‘n skoon spieël lyk. Die fondamente van die stadsmuur is met allerhande edelstene versier. Daarna volg die twaalf name van die edelstene waarvan ek die meeste nog nooit gehoor het nie. Die twaalf poorte van die stad is twaalf pêrels, en die strate van die stad is suiwer goud, en blink ook soos ‘n spieël. Vir ‘n persoon wat lief is vir goud en edelgesteentes moet dit seker wonderlik klink, maar dit het net die teenoorgestelde vir my gedoen. Ek is nie ‘n “bling” mens nie, ek hou van klein en “cozy,” en natuurlik.
Dit het my ‘n rukkie geneem om vrede te maak met die idee van ‘n seelose wêreld, en ‘n stad met strate van goud, maar nou sien ek uit na dit wat die bybel sê “What no eye has seen, what no ear has heard, and what no human mind has conceived, the things God has prepared for those who love him.” Maar terwyl ek op hierdie aarde is sal ek die see geniet, en opreg dankbaar bly vir die ure se genot wat ek op sy rug deurgebring het.
‹ PreviousToortsie se Toeka Tokkel oor die see
Next ›Toe byt hy my!
26 thoughts on “Waar is die see?”
Junie 22, 2016 om 4:11 nm
Jip, ek stem saam, ons moet dit geniet terwyl ons kan.
Junie 22, 2016 om 4:15 nm
Ja en soos die Ingelse sê “You lucky fish,” jy sien hom elke dag!!!
Junie 22, 2016 om 4:17 nm
Junie 22, 2016 om 4:24 nm
Nou lag ek lekker…. ek het dit vir Hester gesê wat daar by die see bly!!!
Junie 22, 2016 om 5:01 nm
Ek weet! En toe sê ek, I wish. 🙂
Junie 22, 2016 om 5:05 nm
Oooo ok 🙂 Skryf dit toe aan die ouderdom!!!
Junie 22, 2016 om 5:06 nm
Ek het eers nue lekker verstaan nie, toe sien ek jy reageer op haar. So die ouderdom foeter maar hier ook. Onthou hierdie spiderwoman se kop is nou vol spinnekopweb!
Junie 22, 2016 om 5:41 nm
Is bytplek al beter? Jy moet nie met spinnekopbyte speel nie.
Junie 22, 2016 om 5:48 nm
Ek kry intensiewe behandeling. Afgelope 3dae elke dag antibiotika binne-aars toegedien. Wond gister skoongemaak, so dit was ‘n tawwe 24 uur. Vandag voel ek al beter, kon paar goedjies gedoen kry. Maar ewe skiel7k is pille uitgewerk dan slaan die pyn en bewerasie en kouekoors my met ‘n slag. Dan is dit onmiddellik terug bed toe.
Junie 22, 2016 om 6:06 nm
Liewe land Toorts dit is erg. Vertrou jy voel gou beter en is op die been.
Junie 22, 2016 om 6:18 nm
Nog nie heeltemal op die been nie. Kyk, ek het nou geskryf daaroor. Ek dink ek begin reg raai oor waar daardie spinnekop was. Dis ‘n plek wat dringend gespuit sal moet word.
Junie 22, 2016 om 4:27 nm
Maar dis my beurt! 😀 😀
Junie 22, 2016 om 4:28 nm
Jou beurt is jou beurt…. ek gun dit vir jou. Gelukkig kan jy nie my groen kleur sien nie. Geniet dit Hester, juis besig om jou blog oor die poeletjies te lees.
Elke keer ‘n groot plesier. 🙂
Junie 22, 2016 om 4:19 nm
Toorts met wie praat jy?
Junie 22, 2016 om 5:52 nm
En jy IS so lief vir die branders!
Junie 22, 2016 om 6:03 nm
Ja, maar op nuwe aatde gaan die see verdwerg teen wat ons daar gaan beleef. Dit het my lank gevat om dié berusting te kry.
Junie 22, 2016 om 6:37 nm
Nee wat alles roes! – reken ek ewe jaloers
Junie 22, 2016 om 7:22 nm
Een manier om ‘n mens te troos 😉
Nog iets wat nie in die hemel gaan wees nie … roes!!!
Junie 23, 2016 om 5:55 nm
Mens moet dus seker maar jy gaan daareen
Junie 24, 2016 om 7:11 vm
Beslis!!! Sal jou eendag die storie van my pa vertel.
Junie 24, 2016 om 7:04 nm
Ek sien uit daarna
Junie 23, 2016 om 1:32 vm
Nou slaan jy my ook met n “pap/slap snoek” tussen die oë. Hoe kan daar nie see wees nie? Stem saam geniet tewyl dit daar is, dis al manier! Dankie vir jou bydrae, jy’t my nogal geskok hoor!
Junie 23, 2016 om 8:32 vm
Nou het jy nie net gelees nie maar gevoel hoe geskok ek was. Die Here het vir ons ‘n groot geskenk gegee deurdat ons die see wat hy gemaak het so kan geniet.
Junie 23, 2016 om 9:31 vm
Ja beslis, mens waardeer nie altyd wat ons het om te mag geniet nie. Ek voel self elke dag so klein met die aanskou van die pragtige omgewing waardeur ek elke oggend vroeg ry. Dis elke dag weer uniek en wonderlik. Ek kyk maar die mensgemaakte vernietging mis soos wat ek ry. Die gebrande berg bv is nog steeds aaklig.
Terug pieng: Toeka-Tokkel no 21: Verandering – I scrap 2